Ajabu sisi waafrika bado tunabaguana kuhusu weusi wetu
Language: Swahili | Genre: News

Ajabu sisi Waafrika bado tunabaguana kuhusu weusi wetu
PENGINE umekumbana na video fupi iliyoenea mtandaoni inayoonyesha kemikali fulani inayosemekana Kusafisha ngozi ya wanawake Weusi na kuwabadilishana kuwa wazungu.

Katika video hiyo, mwanamke fulani ambaye yuko nusu uchi anaonekana akiwa amejitumbukiza ndani ya beseni lililojaa kemikali hii huku mwanamke mwingine akionekana kuonyesha jinsi bidhaa hii inavyoondoa rangi ya ju ya ngozi ya binti huyu.
Inasafisha ngozi kabisa, anasema.

Uhalisi wa video hii haujathibitishwa lakini kilichobainika ni kwamba
watu wengi walionekana kukerwa na video hii huku wengi wakishindwa
kumithili _kwa nini mtu anavyoweza kuhatarisha usalama wa afya yake ili kuchubua ngozi zao.

Lakini maoni ya kaka mmoja yalinivutia. Tunawatusi watu wenye ngozi nyeusi miongoni mwetu huku tukionekana kuvutiwa sana na rangi nyeupe, ilhali tunatarajia mabinti zetu. waendelee kufurahia ngozi zao
nyeusi, alisema.

Huu ndio uhalisi wa maisha; chuki dhidi ya ngozi zetu. Ni suala ambalo
limekita mizizi hata katika mifumo mbali mbali ambapo ni hivi majuzi
tu ambapo wanawake wa Kiafrika wenye ngozi nyeusi walianza kushirikishwa katika matangazo ya kibiashara au taaluma. zinazohusisha
urembo. Ni suala ambalo limeumba mawazo ya wengi kudhani kwamba
urembo ni kuwamweupe.

Muigizaji Lupita Nyongo aliwahi kufichua kwamba awali, ngozi yake nyeusi ilimzuia kupata nafasi nyingi za uigizaji hapa Kenya. Kwa upande mwingine mwanahabari mmoja aliwahi kufichua jinsi kama mwanamke mweusi katika taaluma_hiyo, alivyongangana kutoonekana licha ya kuwa mojawapo ya watangazaji shupavu nchini.

Haya ni masaibu ya mwanamke mwenye ngozi nyeusi sio ugenini, bali hapa Afrika. Hapa Kenya kuna msemo maarufu rangi ya thao ambao ume kuwa ukiambatanisha weupe hasa kwa mwanamke, na mgodi wa dhahabu kwani wanaamini kwamba rangi nyeupe ya ngozi ni jukwaa la kufikia mfuko wa dume tajiri.

Ndiposa_ tumeshudia baadhi ya masosholaiti wakijigamba kutumia utaratibu ghali kujichubua huku wakilinganisha uamuzi wao na uwekezaji.

Kisha tunajiuliza kwa nini biashara yabidhaa za kujichubua kwenye bara
bara ya Latema inazidi kunawiri, ilhali mabinti wanafahamu madhara yanayotokana na matumizi ya bidhaa hizi sumu.